13/23. kötet Az Európai Unió Hivatalos Lapja 83 31998R2701 1998.12.18. AZ EURÓPAI KÖZÖSSÉGEK HIVATALOS LAPJA L 344/81 A BIZOTTSÁG 2701/98/EK RENDELETE (1998. december 17.) a vállalkozások szerkezeti statisztikáihoz előállítandó adatsorokról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a vállalkozások szerkezeti statisztikáiról szóló, 1996. december 20-i 58/97EK, Euratom tanácsi rende- letre (!) és különösen annak 12. cikke ii., v. és vii. alpontjára, mivel az 58/97/EK, Euratom tanácsi rendelet közös keretet hozott létre a Közösségen belüli vállalkozások szer- kezetére, tevékenységére, versenyképességére és teljesítményére vonatkozó közösségi statisztikák előállításához; mivel a vállalkozások szerkezeti statisztikáinak többéves összeállításához meg kell határozni azok gyakoriságát; mivel a vállalkozások szerkezeti statisztikái előzetes eredményeinek összeállításához meg kell határozni, mely évet kell az első referenciaévnek tekinteni; továbbá mivel a vállalkozások szerkezeti statisztikáinak elkészítéséhez meg kell határozni az eredmények lebontását; mivel a megjelölt intézkedések összhangban vannak a statisztikai programbizottság véleményével, ELFOGADTA EZT A RENDELETET: 1. cikk Az 58/97/EK, Euratom rendelet 4., 8. és 9. cikkében említett, a többéves mutatók összeállításának gyakoriságát, azok eredményeinek lebontását, valamint az előzetes eredmények összeállításához az első referenciaévet az ehhez a rendelethez csatolt melléklet adatsorai határozzák meg. 2. cikk (1) A tagállamok ezeket az adatsorokat az 1999-es referenciaévre és az azt követő évekre vonatkozóan készítik el. (2) A tagállamok ezeket az adatsorokat az 1995-ös, 1996-os, 1997-es és 1998-as referenciaévekre is elkészítik, amennyiben ez megfelel a fennálló nemzeti gyakorlatnak. 3. cikk Ez a rendelet az Európai Közösségek Hivatalos Lapjában való kihirdetését követő 20. napon lép hatályba. (4) HLL 14., 1997.1.17., 1. o.